# **Forslag til årsmøtet 2025 – Lisens for ORG365 og KL\*AR**

Rundskriv 19/24 omhandler Fagforbundets digitale systemer - fagforeningenes kostnader for lisenser KL\*AR og ORG365. Det viser til at det er den enkelte fagforening som må stå for utgiftene ved Microsoft kontoer og det nye arbeidsrommet til klubbledere.

I henhold til GDPR er vi pliktige å følge loven i forhold til personopplysninger, og saker skal lagres forsvarlig. KL\*AR sørger for nettopp dette, og blir obligatorisk i løpet av 2025.

Kostnadene for KL\*AR er satt til 1,- per medlem. I dag har Fagforbundet ca. 650 medlemmer, som totalt vil utgjøre 7800,- i året. Ser vi en økning til ca. 670 medlemmer, vil prisen bli ca. 8040,-

ORG365 lisensen sørger for at foreningen har egen lagring og samhandlingsplatform, som vil sikre oss under en ev. Konflikt med arbeidsgivere. Det er viktig at vi som organisasjon selv eier våre dokumenter og systemer, slik at det ikke potensielt går tapt.

En lisens med tilgang til felles epost koster 3600,- i året. I henhold til rundskriv SKAL leder har en slik lisens. Men at én alene har lisens er sårbart, da man trenger at flere har tilgang til felles epost. Grunnet dagens sammensetning med to frikjøpte tillitsvalgte, i henholdsvis 80- og 40%, bør det være lisens til de to også.

Opplæringsansvarlig har et særskilt ansvar for opplæring av tillitsvalgte, samt oversikt over kurs og fag. I tillegg har kasserer et ansvar for hele den økonomiske biten, og får tilsendt fakturaer i foreningens navn. I det tilfellet bør det foreligge en forenklet lisens, som koster ca. 1100,- i året.

Forslaget er som følger:

Det budsjetteres med 8000,- til lisens av KL\*AR.

Det budsjetteres til 3 E1-lisenser (normal bruk) til totalt 10.800,- i året’.

Det budsjetteres til 2 F3-lisenser (enkel bruk) til totalt 2200,- i året.

**Styrets inntilling:**

*Forslaget støttes i sin helhet, da vi ser at dette er mer eller mindre påkrevd av høyere hold. Da vi har god kapital på bok, vil vi ikke være kvalifiserte til støtte for slike utgifter. Vi anerkjenner at dette vil gå ut over andre ting i foreningen, som vi selvsagt synes er beklagelig. Men vi må følge rundskriv og sikre de digitale systemene.*